
Н А Ц Р Т   О Д Л У К Е

На основу члана 82. став 2. Закона о локалној самоуправи (Службени гласник Републике Српске број 97/16, 36/19 и 61/21), члана 6. Закона о комуналним дјелатностима (Службени гласник Републике Српске број 124/11 и 100/17),  Закона о заштити потрошача у Републици Српској (Службени гласник Републике Српске број 6/12, 63/14, 18/17 и 90/21) и члана 16. став 1. тачка 2), члана 18. став 1. тачка 8) и члана 36. став 2. тачка 2) Статута општине Теслић (Службени гласник општине Теслић број 4/17), Скупштина општине Теслић, на _________ сједници одржаној дана ___________ 2024. године, донијела је: 

О Д Л У К У
О НАЧИНУ ПРУЖАЊА ЈАВНЕ УСЛУГЕ ПРИКУПЉАЊА, ОДВОЗА И ДЕПОНОВАЊА
 КОМУНАЛНОГ ОТПАДА НА ПОДРУЧЈУ  ОПШТИНЕ ТЕСЛИЋ


1. ОПШТЕ ОДРЕДБЕ
Члан 1.
Овом се одлуком прописују:

1. додјела обављања јавне услуге прикупљања комуналног отпада на подручју Општине    Teслић ( у даљем тексту: јавна комунална услуга),
2. услови под којима се врши прикупљање, одвоз и депоновање комуналног отпада са подручја Општине Теслић,
3. врсте комуналног отпада, 
4. категорије корисника јавне услуге прикупљања комуналног отпада,
5. начин пружања јавне услуге прикупљања, одвоза и депоновања комуналног отпада, 
6. подручје пружања јавне услуге прикупљања, одвоза и депоновања комуналног отпада и вријеме одвоза комуналног отпада према подручјима, 
7. начин одлагања, стандардне величине и друга битна својства контејнера/канти/врећа за сакупљање  отпада,
8. критерији и начини обрачуна цијене јавне комуналне услуге одвоза и депоновања отпада, 
9. начин плаћања одвоза комуналног отпада,
10. уговорни однос између пружаоца и корисника услуге,
11. начин и услови вршења одвоза комуналног отпада у случају наступања посебних околности (елементарних непогода, катастрофа и сл.),
12. начин подношења приговора и поступање по приговору корисника услуге,
13. начин и услови узимања, кориштења и чувања личних података корисника услуга, 
14. критериј и начин одређивање корисника услуге одвоза отпада и висине накнаде коју Општина Теалић плаћа за кориснике услуге у стању социјалне потребе,
15. надзор,
16. казнене одредбе,
17. прелазне и завршне одредбе. 






ПОЈМОВИ 
Члан 2. 

Поједини појмови за потребе ове одлуке имају сљедеће значење:

1. Јавна услуга прикупљања комуналног отпада подразумијева отпад који настаје у  домаћинствима, стамбено-пословним објектима, пословним просторијама, спортским објектима, јавним установама а који се по својој величини и природи може упаковати  у пластичне  вреће, пластичне канте са поклопцем и посуде предвиђене за одлагање комуналног отпада на за то предвиђеним мјестима, одвоз и депоновање отпада на депонију;
2. Биоотпад је биолошки разградив отпад из вртова и паркова, храна и кухињски отпад из домаћинстава, ресторана, угоститељских и малопродајних објеката и слични отпад из прехрамбене индустрије;
3. Цијена јавне услуге је новчани износ у КМ који се плаћа ради покрића трошкова и осигурања одрживог пословања те сигурности, редовитости и квалитете пружања јавне услуге. Цијеном комуналних услуга обезбјеђују се средства за покриће укупних расхода даваоца комуналне услуге и унапређивање постојећих комуналних објеката и уређаја, према нормативима и стандардима у комуналним дјелатностима и тржишним цијенама улазних трошкова.  Сваки потрошач, правно или физичко лице чији је објекат прикључен на јавну комуналну инфраструктуру јединице локалне самоуправе, обавезан је плаћати услуге одвоза отпада према важећем цјеновнику. 
4. Евиденција корисника (у даљњем тексту: евиденција) је евиденција коју у дигиталном облику води давалац услуге и садржи финансијске и друге податке о кориснику услуге након потписаног уговора;
5.  Јавна површина је површина јавне намјене у складу са посебним прописом који уређује просторно уређење, на коју се постављају контејнери од 1 000 и више литара запремине;
6. Кабасти отпад је отпадни предмет или твар коју је због запремнине и/или масе неприкладно прикупљати у склопу услуге прикупљања мијешаног комуналног отпада; 
7. Корисник јавне услуге (у даљњем тексту: корисник услуге) је свако физичко и правно лице, чија је некретнина прикључена на јавну комуналну инфраструктуру:
· власник некретнине, односно власник посебног дијела некретнине, 
· корисник некретнине, односно посебног дијела некретнине у случају ако власник некретнине, односно посебног дијела некретнине обвезу плаћања уговором пренио на тог корисника и о томе обавијестио пружаоца услуге или 
· стварни корисник некретнине-лице које фактички користи некретнину без обзира на правни основ;
8. Некретнина која се трајно не користи је некретнина за коју се утврди да се у раздобљу  од најмање 12 мјесеци не користи за становање или није погодна за становање, боравак или обављање дјелатности, односно није усељива;
9. Обавјештење о сакупљању кабастог комуналног отпада (у даљњем тексту: Обавјештење ) је обавјештење пружаоца јавне услуге кориснику услуге о начину пружања ове врсте јавне услуге;
10. Обрачунско мјесто је адреса некретнине корисника јавне услуге;
11. Обрачунски период је период од 30 дана на који се односи обрачун износа цијене јавне услуге;

12. Цијена услуге састоји се од фиксног и варијабилног дијела при чему је фиксни дио цијене јавне услуге минимум средстава које је потребно осигурати ради омогућавања доступности услуге на одређеном подручју, те редовитости и квалитете пружања јавне услуге како би систем прикупљања комуналног отпада могао испунити своју сврху; док варијабилни дио представља цијену обрачуна одвоза отпада по броју пражњења посуде за мјешани комунални отпад запремине 120 л. 
13. Рециклирани комунални отпад је отпадни папир и картон, отпадна пластика, отпадни метал и отпадно стакло, укључујући отпадну амбалажу из домаћинства који су комунални отпад;
14. Спремник је врећа, посуда/пластична канта, и/или контејнер, и други одговарајући спремник који спречава расипање, разлијевање односно испуштање отпада у околину;
15. Социјално угрожени корисник је корисник услуге који на основу рјешења надлежног Центра за социјални рад остварују право на накнаду од стране Центра, коме локална заједница субвенционира дио мјесечних трошкова на име одвозе отпада;
16. Рециклажно двориште-јесте јавна површина, ограђен простор којим управља пружалац услуга и у који сви имаоци рециклажног отпада могу довести свој кабасти, рециклажни (ПЕТ, најлон, картон, стакло, гуме и др.), електронски и други отпад који је могуће даље рециклирати осим мјешовитог комуналног отпада.
17.  Општина Теслић  донијеће посебну одлуку којом ће дефинисати локацију и управљање рециклажним двориштем. 





2. ДОДЈЕЛА ОБАВЉАЊА КОМУНАЛНЕ УСЛУГЕ НА ПОДРУЧЈУ  ОПШТИНЕ ТЕСЛИЋ
Члан 3.
Прикупљање, одвоз и депоновање комуналног отпада на подручју Општине Теслић, повјерено је Комуналном предузећу „Комуналац-Теслић“ акционарско друштво Теслић (у даљем тексту: пружалац услуга) у складу са одлуком о оснивању, Законом о комуналним дјелатностима, овом одлуком и другим општим актима којима се регулише област одвоза комуналног отпада на подручју Општине Теслић.  
Члан 4.
Пружалац јавне услуге прикупљања, одвоза и депоновања отпада дужан је обезбиједити трајно и несметано пружање јавне комуналне услуге корисницима под условима, на начин и према нормативима који су прописани законом и другим прописима, као и исправност и функционалност комуналних објеката и уређаја за вријеме пружања услуге.
Члан 5.
Пружалац услуге одвоза отпада дужан је обезбиједити одређени квалитет комуналних услуга који наручито подразумијева здравствену и хигијенску исправност према прописаним стандардима и нормативима, заштиту околине и тачност у погледу рокова извршења услуге.
Уколико пружалац услуга због неоправданих околности  не поступа у складу са чланом 4. ове Одлуке корисник услуга има право на умањење мјесечног рачуна у висини до 30% у периоду до отклањања насталих околности.
[bookmark: _GoBack]Висина процентуалног умањења мјесечног рачуна зависиће од врсте недостатка у пруженој услузи, броју мањег одвоза отпада, броју дана кашњења у пружању услуге, недоставља рачуна за пружену услугу исл. о чему ће коначну одлуку по свакој рејкламацији донијети Комисија за рјешавање рекламација корисника која је образована код даваоца услуге.

ВРСТЕ КОМУНАЛНОГ ОТПАДА

Члан 6.
Комуналним отпадом сматра се отпад који настаје у домаћинствима,  стамбено-пословним објектима,  пословним  просторијама, спортским објектима, викендицама, јавним установама а који се по својој величини и природи може упаковати у пластичне вреће, пластичне канте са поклопцем и  посуде  предвиђене за одлагање комуналног отпада на за то предвиђеним мјестима. 

Члан 7.
Кабастим отпадом сматра се отпад који настаје приликом индустријске, занатске, грађевинске и  пољопривредне производње, под којим се подразумјева земља и камен из ископа, употребљена  крупна картонска, пластична и лимена амбалажа, веће количине стакла, метала, дрвета, хемијских материја, лишћа и слично, животињски конфискати, смеће скупљено у акцијама чишћења јавних и других мјеста, рабљени дијелови кућног намјештаја и бијеле технике, остаци грађевинског материјала, посјечено грање, сломљено дрвеће, земља, шут, напуштене  ствари  на  јавним  површинама и другим мјестима, напуштена возила на јавним површинама. 

Члан 8.
Кабасти отпад сакупља се на одређеним мјестима у кругу предузећа  односно  у  двориштима  пословно-стамбених објеката.   

Одвоз кабастог отпада врши пружалац услуге на позив власника отпада, и за извршену услугу плаћа се накнада у складу са важећим цјеновником. 

Члан 9.
Кабасти отпад сакупљен у акцијама чишћења  и уређења Општине Теслић одвози се по налогу надлежног одјељења Општинске Управе.  

Кабасти  отпад  одлаже  се  на  депонију којом управља пружалац услуге. 

Члан 10.
Под рециклажним отпадом подразумјевају се ПЕТ амбалаже, картон и најлон.

Рециклажни отпад одлаже се у посебне контејнере (мреже) које поставља пружалац услуга на одговарајућим мјестима на ширем подручју Општине Теслић. 

Одвоз рециклажног отпада са ужег подручја Општине Теслић врши се свакодневно, а са руралног и сеоског подручја одвози се 2 пута седмично по утврђеном распореду. 


НАЧИН ПРУЖАЊА КОМУНАЛНЕ УСЛУГЕ ПРИКУПЉАЊА ОДВОЗА И ДЕПОНОВАЊА  КОМУНАЛНОГ ОТПАДА
Члан 11.
Услуга прикупљања одвоза, и депоновања комуналног отпада врши се свим физичким и правним лицима чија је некретнина или објекат прикључен на јавну комуналну инфраструктуру на подручју Општине Теслић у складу са законом, подзаконским актима  и потписаним уговором између пружаоца и корисника услуга.
Члан 12.
Пружалац услуга са корисником закључује уговор у писаној форми те је дужан да корисника услуге обавијести, у писаној форми, о свакој промјени услова пружања услуга из уговора, најкасније мјесец дана прије почетка примјене тих услова. 
Члан 13.
Уговор о пружању комуналних услуга се раскида на основу закона којим су уређени облигациони  односи и заштита потрошача  због престанка кориштења услуге, при чему је корисник услуге обавезан да плати износ за услуге које су му пружене до тренутка раскида уговора, а пружалац услуге је обавезан да, без додатних трошкова за корисника, преузме опрему коју је инсталирао ради омогућавања кориштења услуге.
Сва физичка и правна лица дужна су се пријавити комуналном предузећу, закључити уговор у писаној форми о одвозу отпада у року од 15 (петнаест) дана од дана стицања права кориштења и/или власништва над пословно-стамбеним објектом и плаћати мјесечну накнаду за пружене услуге. 
Члан 14.
Некретнина која се трајно не користи је некретнина за коју се утврди да се иста у раздобљу од 12 мјесеци не користи за становање, ако није погодна за становање, боравак или обављање дјелатности. 
Трајно некориштење некретнине утврђује се на темељу писане изјаве власника/наследника некретнине, а доказује се на темељу података о одјави корисника услуге потрошње електричне енергије или воде за пиће, или на други начин укључујући излазак комисије пружаоца услуге или комуналне полиције, а у том случају лице на кога је у земљишно-књижним евиденцијама некретнина уписана са правом својине ослобађа се од обавезе даљњег плаћања накнаде.  
Члан 15.
Кориснику услуга који повремено борави/користи  некретнину за обрачун се узима фиксни дио.
Корисник услуга који повремено борави/користи некретнину дужан је обратити се пружаоцу услуга писаним захтјевом за нови обрачун цијене услуга. 
Уз захтјев за умањење цијене услуга корисник услуга је дужан доставити доказ о привременом боравку а доказује се на темељу података из визног режима, очитања мјерних уређаја за потрошњу електричне енергије, воде за пиће или на други начин укључујући излазак комисије пружаоца услуга с циљем утврђивања основаности поднесеног захтјева. 
Члан 16.
Прије почетка извођења грађевинских радова на градилишту које се налази на подручју општине Теслић извођач радова је дужан обратити се пружаоцу услуга прикупљања, одвоза и депоновања комуналног отпада у циљу обезбјеђивања адекватног збрињавања комуналног отпада који настаје на градилишту  за вријеме извођења радова, и за исти је дужан закључити уговор и платити накнаду за извршену услугу у складу са важећим цијеновником. 
Члан 17.
За новосаграђене стамбене објекте посуде за комунални отпад набавља инвеститор (на сваких 8 стамбених јединица по један контејнер минималне запремине 1,1 м3).
За новоотворене пословне просторе посуде за комунални отпад набавља корисник (у зависности од природе дјелатности).
Мјесто за смјештај посуда за одлагање комуналног отпада за новосаграђене стамбене и стамбено-пословне објекте дужан је да одреди орган локалне самоуправе надлежан за просторно уређење приликом доношења рјешења за издавање грађевинске дозволе.

Инвеститор је обавезан да овлаштеном пружаоцу услуга прикупљања одвоза и депоновања комуналног отпада достави списак свих корисника/власника некретнина у пословно-стамбеном објекту са назначеном квадратуром и другим неопходним подацима како би исти потписали уговор и били евидентирани као корисници услуга након усељења у некретнину. 

УГОВОРНИ ОДНОС ИЗМЕЂУ ПРУЖАОЦА И КОРИСНИКА УСЛУГЕ ПРИКУПЉАЊА, ОДВОЗА И ДЕПОНОВАЊА КОМУНАЛНОГ ОТПАДА
Члан 18.
Пружење и коришћење комуналних услуга врши се на основу потписаног уговора између пружаоца и корисника услуге прикупљања, одвоза и депоновања отпада. 
Пружалац услуга обавезан је да са сваким потрошачем као корисником услуга одвоза отпада закључи посебан уговор у писаној форми о кориштењу услуга одвоза и депоновања отпада. 
Члан 19.
Пружалац услуга може захтјевати потписивање уговора и примјену законских одредби за непотписивање уговора у складу са законом. 

ПОДРУЧЈЕ ПРУЖАЊА КОМУНАЛНЕ  УСЛУГЕ ОДВОЗА КОМУНАЛНОГ ОТПАДА
Члан 20.
Одвоз отпада врши се на урбаном подручју, приградским и сеоским насељима гдје је омогућен приступ специјалним комуналним возилима за прикупљање и одвоз комуналног отпада.
Члан 21. 
Улице и насеља разврстана су према интензитету одвоза отпада у пет подручја.
a) Прво подручје чини градско подручје гдје се одвоз отпада обавља шест пута седмично. Контејнери се налазе на јавним површинама запремине  1,1 м3. Одвозом мјешовитог комуналног отпада обухваћене су следеће улице са градског подручја: 
-Карађорђева
-Светог Саве,
-Јована Дучића
-1.крајишког корпуса
-Радолинка
-Гаврила Принципа
-Стевана Мокрањца
-Симе Лозанића
-Александра Рајковића
-Краља Петра I
-Хиландарска
-Марка Пејића и
-Стевана Синђелића
     
b) Друго подручје обухвата одвоз мјешаног комуналног отпада код корисника услуга у улицама:
-Алексе Шантића
-Церска
-Ђуре Јакшића
-Бањалучка
-Пушкинова
-Гаврила Принципа
-Козарачка
-Стевана Немањића
-Рударска
-Милоша Обилића
-Београдска
-Вуковарска
-Кнеза Милоша
-Рибарски пут
-Мајора Гавриловића
-Цетињска
-Бранка Радичевића
-Петра Богуновића
-Цара Душана
-Видовданска
-Книнска
-Војводе Путника
-Преображенска
-Јефте Вуковића
-Јована Рашковића
-Војводе Бојовића
-Владике Николаја
-Борјанска
-Бранка Ћопића
-Милана Тепића
-Косовке дјевојке
-Јасеновачких жртава и
-Браће Југовића

Одвоз отпада са овог подручја врши се два пута седмично у дане понедељак и сриједа. 

c) Треће подручје обухвата одвоз отпада у ужој градској зони, индустријским зонама, приградским и сеоским насељима како слиједи:
-Бања Врућица
-Војводе Момчила
-Липљанска
-Гаврила Дожића
-Танаска Рајића
-Врућица поље
-Стењак
-Меше Селимовића
-Равногорска
-Обала Војводе Степе
-Ђулић
-Крушковице 1 и 2
-Вуковача 1 и 2
-Бријестови
-Малињак и
-Луг Барићи.

Одвоз отпада са овог подручја врши се једном седмично у дан уторак. 

d) Четврто подручје обухвата одвоз отпада у приградским и сеоским насељима како слиједи:
-Горња Врућица
-Бежља
-Доња Врућица (Петра Јокића)
-Рудник
-Бардаци
-Гомјеница
-Влајићи
-Барићи
-Ирице
-Доњи Ранковић
-Мемић Брдо
-Горњи Ранковић
-Жарковина
-Врела и
-Доњи Ружевић.

Одвоз отпада са овог подручја врши се једном седмично у дан сриједа. 

e) Пето подручје обухвата одвоз отпада у приградским и сеоским насељима како слиједи:
-Чечава
-Осивица
-Горњи Ружевић
-Прибинић
-Горњи Булетић
-Доњи Булетић
-Горњи Теслић
-Густи Теслић
-Јасенова 
-Возник
-Блатница
-Рајшева
-Слатина
-Комушина
-Каменица
-Студенци
-Угодновић
-Јасеница
-Младиковине и
-Очауш. 
Одвоз отпада са овог подручја врши се једном седмично у дане понедељак, уторак, четвртак и субота у зависности од подручја.
У зависности од потреба пружалац услуге може повећати број одвоза на одређеном подручју (привремено или трајно).


Члан 22.
У подручјима Општине Теслић из оних улица, дијелова улица и насеља у која  не могу улазити  комунална  возила због конфигурације терена или других оправданих разлога, корисници услуге одвоза и депоновања комуналног отпада који посједују некретнину или пословни простор прикључен на јавну комуналну инфраструктуру дужни су  износити комунални отпад на најближа мјеста доступна возилима за одвоз отпада под условом да од наведеног мјеста нису удаљени више од 300 метара.
Вријеме одвоза комуналног отпада према подручјима
Члан 23.
Одвоз  комуналног отпада  почиње  у 07:00 часова и траје до 15.00 часова, а у оправданим случајевима може трајати и дуже.
Комунални отпад се у правилу одвози у времену из претходног става, а по потреби се може одвозити и у другим дијеловима дана или ноћи, по налогу општинске управе, ако се зато укаже посебна прилика. 
НАЧИН ОДЛАГАЊА, СТАНДАРДНЕ ВЕЛИЧИНЕ И ДРУГА БИТНА СВОЈСТВА КОНТЕЈНЕРА/КАНТИ/ВРЕЋА ЗА САКУПЉАЊЕ ОТПАДА

Члан 24.
Корисник комуналне услуге одвоза отпада дужан је да отпад упакован у пластичне вреће одлаже у намјенски постављење контејнере за ову врсту отпада. 
У улицама у којима нису постављени контејнери, корисник је дужан отпад упакован у пластичне  вреће или одговарајуће посуде/канте, да одложи на мјесто које је приступачно комуналним возилима или испред улаза у своје двориште. 
Забрањено је сакупљање и одлагање отпада у ненамјенски израђене посуде или  просторе чије пражњење није могуће хидрауличном надградњом камиона (пластична или метална бурад, дрвени сандуци, „џамбо“ вреће исл.)
Члан 25.
Отпад се не смије одлагати на зелене површине, а уколико се одлаже на погодно мјесто уз  саобраћајницу, не смије ометати нормално одвијање саобраћаја и кретање пјешака, односно угрожавати безбједност учесника у саобраћају.  
Члан 26.
У  контејнерима  запремине 1,1 м3 намијењеним за  ситни отпад забрањено је одлагати  кабасти отпад,  текућине, жар, отровне, експлозивне и лакозапаљиве материје, фекалије и друге материје које шире штетан или непријатан мирис. 
Забрањено је прекомјерно пуњење контејнера за отпад као и пребирање, претресање у друге посуде  или истресање њиховог садржаја на тло.
Члан 27.
Корисник услуге не може отпад одлагати поред контејнера и на мјестима која нису одређена за одлагање отпада. 
Члан 28.
У вреће, посуде/канте за одлагање ситног отпада из домаћинства, на мјеста одређена за одлагање отпада из домаћинства као и на јавну површину, забрањено је одлагати кабасти и отпад и отпад животињског порјекла. 

НАЧИН И УСЛОВИ ВРШЕЊА УСЛУГЕ У СЛУЧАЈУ НАСТУПАЊА ПОСЕБНИХ ОКОЛНОСТИ (ЕЛЕМЕНТАРНЕ НЕПОГОДЕ И СЛ.)

Члан 29.
Пружалац комуналне услуге дужан је да у средствима јавног информисања или на други погодан начин обавијести кориснике о планираним или очекиваним сметњама и прекидима који ће настати или могу настати у пружању комуналних услуга најкасније три дана прије очекиваног прекида у пружању тих услуга.
Члан 30.
Ако дође до поремећаја или прекида у пружању комуналних услуга усљед више силе или других разлога које пружалац комуналних услуга није могао да предвиди или спријечи, обавезан је да одмах предузме мјере за отклањање узрока поремећаја, односно прекида или да на други начин обезбиједи пружање комуналних услуга и да о томе обавијести орган јединице локалне самоуправе надлежан за комуналне послове, као и јавност путем средстава јавног информисања. 
Члан 31.
Уколико у току извршења услуге прикупљања, одвоза и депоновања отпада дође до оштећења посуда у којима корисник услуге одлаже отпад из својих објеката, а до штете је дошло усљед неадекватног руковања пружаоца услуга, пружалац услуга обавезан је да у року од  8 (осам) дана од настанка штете изврши поправак оштећене посуде односно замјену уколико поправак није могућ.

КРИТЕРИЈ ОБРАЧУНА ЦИЈЕНЕ КОМУНАЛНОГ ОТПАДА
Члан 32.

Цијена услуге прикупљања, одвоза и депоновања комуналног отпада састоји се од фиксног и варијабилног дијела цијене, и пореза на додату вриједност (ПДВ). Цијену услуге плаћају сва физичка и правна лица.  
Критериј за обрачун цијене прикупљања, одвоза и депоновања комуналног отпада из става 2. ове Одлуке је фиксни дио цијене јавне услуге који представља минимум средстава  које је потребно осигурати ради омогућавања доступности услуге на одређеном подручју, те редовитости и квалитете пружања јавне услуге како би систем прикупљања комуналног отпада могао испунити своју сврху; док варијабилни дио представља цијену обрачуна одвоза отпада по броју пражњења посуде за мјешани комунални отпад запремине 120 л.

Члан 33.
Критериј за обрачун цијене прикупљања, одвоза и депоновања комуналног отпада за правна лица      (јавне установе, правна лица и привредне субјекте) код којих се одвоз комуналног отпада врши свакодневно је фиксни дио и удио у варијабилном дијелу те пословна дјелатност коју обављају, и врста комуналног отпада који настаје у процесу пословања/рада .  

Члан 34.
Код правних лица код којих се одвоз комуналаног отпада врши најмање 1 седмично односно 4 пута мјесечно због специфичности комуналног отпада који се одлаже у намјенске контејнере запремине 5-7 м3, критериј за обрачун цијене је фиксни дио и цијена одвоза по једном контејнеру запремнине 5-7 м3, број пражњења и врста комуналног отпада који се одлаже у контејнере те  удаљености локације са које се врши одвоз комуналног отпада до локације депоновања. 

Члан 35.
Отпад настао у регистрованим клаоницама и радњама које пружају услуге печења, одлаже се у специјалне затворене контејнере и одвоз се врши у складу са потребама корисника услуге, а најмање 1 (једном) седмично, гдје је критериј за обрачун цијене фискни дио и цијена одвоза по једном контејнеру, запремине 1м3, те  удаљеност локације са које се врши одвоз комуналног отпада до локације депоновања. 
ЦИЈЕНА ЈАВНЕ УСЛУГЕ И ЦИЈЕНА ОБАВЕЗНЕ МИНИМАЛНЕ ЈАВНЕ УСЛУГЕ
Члан 36.
Цијена услуге прикупљања, одвоза и депоновања комуналног отпада састоји се из фиксног и варијабилног дијела. 
Сва физичка и правна лица имају обавезу да пружаоцу услуга плаћају мјесечну накнаду у складу са важећим цјеновником услуга одвоза комуналног отпада на који сагласност даје Скупштина општине Теслић.
Корисници услуге плаћају извршену услугу на основу испостављеног рачуна. Рок за плаћање обавезе из става 2. овог члана је до 30-ог у мјесецу за протекли мјесец.


Члан 37. 
Корисник услуге одвоза отпада из реда социјално угрожених становника има право на субвеницију мјесечног рачуна за услугу одвоза отпада  у износу који одреди Општина Теслић посебном одлуком. 
Члан 38. 
Сва правна лица дужна су да у року од 30 (тридесет) дана, од дана ступања на снагу ове Одлуке, доставе документацију (рјешење о регистрацији, са тачним називом и адресом, овлаштеним лицем/власником, ЈИБ/ПИБ и др.) за уређивање уговорних односа о одвозу комуналног отпада са пружаоцем услуга. 

Ако правна лица и предузетници у наведеном року из става (1) овог члана не доставе документацију, односно у случају постојања сумње у тачност достављених података, пружалац услуга ће податке о регистрацији правног лица и предузетника прибавити на следећи начин:
- службеним путем од Пореске управе Републике Српске,
- службеним путем од надлежног Суда,
- службеним путем од Одјељења за привреду градске/општинска управе Општине Теслић,
-АПИФ  и
- остало.

Члан 39.
У случају прибављања података непосредним увидом у пословном простору правног лица, комисија пружаоца услуга ће уз претходну најаву и уз сагласност овлаштених лица изаћи на терен и захтијевати потписивање Уговора у складу са Законом, о чему ће се сачинити записник.

Члан 40.
Накнада за одвоз кабастог отпада по позиву од стране правних и физичких лица  врши се у складу са важећим цјеновником пружаоца услуга. 
НАЧИН ПЛАЋАЊА ОДВОЗА ОТПАДА
Члан 41.
Плаћање за извршену услуге прикупљања, одвоза и депоновања комуналног отпада врши се путем пословних банака, поште или електронским путем на жиро рачун пружаоца услуга.
НАЧИН ПОДНОШЕЊА ПРИГОВОРА И ПОСТУПАЊЕ ПО ПРИГОВОРУ КОРИСНИКА УСЛУГЕ
Члан 42.
Пружалац услуга на основу валидних података са терена, чињенице да је подручје на којем се налази корисник обухваћено услугом прикупљања, одвоза и депоновања комуналног отпада, може корисника услуга евидентирати, потписати са корисником уговор о прикупљању и одвозу отпада, извршавати услуге и испостављати мјесечне рачуне у складу са законом, подзаконским актима и важећим цјеновником. 
Неистицање приговора на рачун од стране корисника услуге одвоза отпада сматра се да је исти сагласан са пружањем услуге и  подацима на испостављеном мјесечном  рачуну.

Члан 43.
Заједница етажних власника, дужна је на захтјев комуналног предузећа у року од 15 дана доставити ажуриране податке о власницима некретнина и броју чланова домаћинстава, настањених у одређеној некретнини у приватном или друштвеном власништву. 

Члан 44.
 У случају смрти корисника услуга, наследници су дужни у року од 60 (шездесет) дана, а најкасније по окончању оставинског поступка, пријавити све промјене и доставити их пружаоцу услуга, а што подразумјева рјешење о насљеђивању због промјене власника некретнине, те извршити подмиривање свих финансијских дуговања према пружаоцу услуге насталих до окончања оставинске расправе.
Члан 45.
У случају промјене корисника услуге по основу продаје некретнине досадашњи корисник услуга дужан је у року од 8 (осам) дана од настанка исте извршити подмиривање свих финансијских дуговања које има према пружаоцу  услуга, те у складу са нотарским или други уговором пријавити новог корисника услуга. 

Уколико корисник услуга не поступи у складу са ставом 1. овог члана пружалац услуга по сазнању за настале промјене дужан је писменим путем упозорити корисника на исто и оставити му рок од 8 (осам) дана за поступање. 

Члан 46.
Уколико корисник услуга ни након писменог захтјева пружаоца услуга не поступи у складу са одредбама члана 41.  ове одлуке, пружалац услуга има право путем надлежног суда захтјевати наплату потраживања насталих до момента промјене власника некретнине. 

Члан 47.
Корисник услуга правно лице дужан је да пружаоца услуга писменим путем обавијести у случају привременог или трајног престанка обављања пословне дјелатности, и исти је дужан измирити све финансијске обавезе које има према пружаоцу услуга у року од 8 (осам) дана од настанка промјене.

Уз писмени захтјев за привремено/трајно обустављање вршења услуга корисник је обавезан доставити рјешење о привременом/трајном обустављању пословне дјелатности.

Уколико је овлаштено лице у правном лицу преминуло, обавеза поступања по основу става 1. и 2. овог члана прелази на новоименовано овлаштено лице и/или насљеднике умрлог лица. 

Члан 48.
Корисник услуге писменим путем подноси приговор пружаоцу услуга уколико сматра да пружалац услуга своје обавезе не извршава у складу са овом одлуком и закљученим уговором. 
Рачун за извршене услуге сматра се прихваћеним од стране корисника услуга уколико корисник услуга  није истакао приговор у року од 8 (осам) дана од дана пријема. 
Члан 49.
Пружалац услуга је дужан у року од 30 дана од дана пријема приговора, уколико је исти основан, предузети потребне мјере и одговорити подносиоцу приговора писменим путем. 
Приговор не одлаже извршење обавезе плаћања по основу неспорног износа рачуна.
Члан 50.
Пружалац услуге је дужан омогућити корисницима услуге подношење рекламације у писаној или електронској форми, у случају недостатка на реализацији услуге из уговора, погрешно зарачунате цијене и других недостатака.
Пружалац услуге дужан је да  формирати  Комисију за рјешавање рекламација корисника услуга ( у даљем тексту: Комисија) у чијем раду морају учествовати представници удружења за заштиту потрошача.
Комисија из става три овог члана је дужан да на писани приговор потрошача одговори у писаној форми у року од 30 (тридесет) дана од дана пријема приговора при чему води посебну евиденцију.

Члан 51.
У акту којим се рјешава о приговору корисника услуга Комисија је дужна навести да ли уважава приговор корисника услуга, да образложи своју одлуку по приговору и понуди конкретан приједлог за разрјешење приговора.
НАЧИН И УСЛОВИ УЗИМАЊА, КОРИШТЕЊА И ЧУВАЊА ЛИЧНИХ ПОДАТАКА КОРИСНИКА УСЛУГА
Члан 52.
Пружалац услуге дужан је да приликом узимања личних података упозна корисника услуге да се његови подаци узимају у циљу закључења уговора, обраде и слања мјесечних рачуна, као и вођења евиденција стања на књиговодственој картици.
За све личне податке преузете приликом евидентирања корисника услуге и склапања уговора примјењују се одредбе Закона о заштити личних података.
НАДЗОР
Члан 53.
Надзор над спровођењем одредби ове одлуке врши орган управе надлежан за комуналне послове, уколико поједини послови нису посебним прописом стављени у надлежност другог органа управе.
Комунално-полицијски надзор над спровођењем одредби ове Одлуке врши комунална полиција осим ако посебним законом или другим прописом није другачије одређено. 
КАЗНЕНЕ ОДРЕДБЕ 
Члан 54.
Новчаном казном од 1.500 КМ до 10.000 КМ казниће се за прекршај пружалац комуналних услуга, ако:
а) се не придржава обавеза утврђених у члану 3., 4., 5. и 52. ове Одлуке, 
б) у средствима јавног информисања или на други погодан начин, благовремено не обавијести кориснике комуналних услуга о планираним или очекиваним сметњама и прекидима који могу да настану у пружању комуналних услуга из члана 30. ове Одлуке, 
в) се не придржава утврђеног распореда одвоза  у складу са чланом 21. ове Одлуке,  
е) комуналну услугу не врши на квалитетан начин или врши на начин којим се причињава штета кориснику комуналне услуге у складу са чланом 4. ове Одлуке.

За прекршај из става 1. овог члана казниће се и одговорно лице у јавном предузећу, новчаном казном од 500 КМ до 1.500 КМ.

Члан 55.
Новчаном казном од 1.000 КМ до 10.000 КМ казниће се за прекршај правно лице као корисник комуналне услуге, ако:
а) се без сагласности даваоца комуналних услуга, прикључи на Комуналне објекте којима управља давалац комуналне услуге или без његове сагласности користи комуналну услугу, или услугу користи супротно начину предвиђеном чланом 11., 12.,13., 16. и 17. ове Одлуке, 
б) уништава или на неадекватан начин користи комуналне објекте и уређаје индивидуалне и заједничке комуналне потрошње којима давалац комуналне услуге управља и располаже, 
в) одлаже комунални отпад на неправилан начин или комуналне услуге користи супротно одредбама чланова 24. - 28. ове Одлуке,
г) самовољно настави са коришћењем комуналне услуге након што му је право коришћења ускраћено.

За прекршај из става 1. овог члана казниће се новчаном казном од 500 КМ до 1.500 КМ и одговорно лице у правном лицу.

За прекршај из става 1. овог члана казниће се предузетник као корисник комуналне услуге новчаном казном од 500 КМ до 3.000 КМ.

За прекршај из става 1. овог члана казниће се за прекршај физичко лице као корисник комуналне услуге новчаном казном од 100 КМ до 1.000 КМ.

Члан 56.
Новчаном казном од 500 КМ до 3.000 КМ казниће се за прекршај заједница етажних власника ако на захтјев даваоца комуналне услуге не достави евиденције о етажним власницима и податке о њиховој етажној својини у згради којом заједница управља. 

За прекршај из става 1. овог члана казниће се и одговорно лице у заједници етажних власника новчаном казном од 100 КМ до 1.000 КМ.

ПРЕЛАЗНЕ И ЗАВРШНЕ ОДРЕДБЕ
Члан 57.
Корисници комуналне услуге одвоза отпада који до дана ступања на снагу ове одлуке нису у евиденцији пружаоца услуге, дужни су о томе писмено обавијестити пружаоца комуналне услуге најкасније у року од 15 (петнаест) дана, од дана ступања на снагу ове Одлуке.
Члан 58.
Ова одлука ступа на снагу 8 (осам) дана од дана објављивања у Службеном гласнику Општине Теслић.
Члан 59.
Ступањем на снагу ове Одлуке, престају да важе одредбе Одлуке о комуналном реду од члана 41. до члана 59., казнене одредбе у вези са наведеним члановима (Службени гласник општине Теслић број 1/22), те Правилник о условима и начину одвоза и одлагања комуналног отпада на подручју Општине Службени гласник Општине Теслић  број 2/11)
Број:
Датум: 

М.П.

Предсједник Скупштине:
______________________



